سپایدەرمان: بۆ نێو جیھانی جاڵجاڵۆکە

وێنۆک|پۆستەری فەرمیی فیلم
**پیاوی جاڵجاڵۆکە: بۆ نێو جیھانی جاڵجاڵۆکە** () فیلمێکی ساڵی ٢٠١٨یە لە دەرھێنانی بۆب پێرسیچێتی و پیتەر ڕامسی و ڕۆدنی ڕۆتمان، لەلایەن کۆمپانیای کۆڵۆمبیا پیکچەرز و سۆنی پیکچەرز بە ھاوبەشی لەگەڵ مارڤڵ بەرھەم ھێنراوە، و لەلایەن کۆمپانیای سۆنی پیکچەرزەوە دابەشکراوە. ئەم ئەنیمەیشنە بەشی یەکەمی پاشکۆی سپایدەرمانە لە جیھانی سینەمایی سۆنی، لە جیھانێکدا ڕوودەدات کە بە «جیھانی جاڵجاڵۆکە» ناسراوە، کە جیھانی ھاوتەریبی ھەیە. سیناریۆی ئەنیمەیشنەکە لەلایەن فیل لۆرد و ڕۆدنی ڕۆتمانەوە نووسراوە و ئەستێرەکانی وەک جەیک جۆنسۆن، ماھێرشالا عەلی، ھایلی شتاینفیڵد، برایان تایری ھێنری، لەیلا تۆملین، لۆرین وێڵز، کیمیکۆ گلێن، جۆن مولانی، نیکۆلاس کەیج، لیڤ شرایبەر و کریس پاین نووسراون. لەم ئەنیمەیشنەدا مایڵز مۆرالێس وەک چەند کەسێکی تر دەبێتە سپایدەرمان بۆ ئەوەی پێکەوە کاربکەن بۆ ڕزگارکردنی نیویۆرک لە کینگپین.

لە ساڵی ٢٠١٤ دەنگۆی دروستکردنی ئەم ئەنیمەیشنە بڵاوبووەوە کە لە ساڵی ٢٠١٥ پشتڕاستکرایەوە و فیل لۆرد و کریستوفر میلەر پەیوەندییان بەم ئەنیمەیشنەوە کردووە. دوای ئەوە لە دوو ساڵی داھاتوودا، ڕامسی و پێرسیچێتی و ڕۆتمان پەیوەندییان بە ئەنیمەیشنەکەوە کرد، دواتر شمیک مۆر و شرایبەر لە نیسانی ٢٠١٧دا بەشدارییان کرد. لۆرد و میلەر دەیانویست ئەنیمەیشنەکە ستایلێکی ناوازەی ھەبێت، کە بە بەکارھێنانی تەکنەلۆژیای کاریگەرییە بینراوەکانی کۆمپانیای سۆنی پیکچەرز ئیمەیجۆرک و دیزاینی کتێبی کۆمیک بە ئیلھام لە دیزاینەکانی سارا پیکلی، ھاوبەشی دروستکەری مایڵز مۆرالێس بەدەست ھات. فیلمی پیاوی جاڵجاڵۆکە بۆناو جیھانی جاڵجاڵۆکە لە ١ی کانوونی دووەمی ٢٠١٨ بۆ یەکەمجار لە لۆس ئەنجلۆس نمایشکرا، دواتر لە ١٤ی کانوونی دووەمی ٢٠١٨ بە فەرمی لە سینەماکانی ئەمریکا کرایەوە. ئەم ئەنیمەیشنە توانیویەتی بە بوودجەی ٩٠ ملیۆن دۆلار، ٣٧٥ ملیۆن دۆلار لە جیھاندا بفرۆشێت، ئەمەش بە سەرکەوتنێکی گەورە دادەنرێت بۆ ئەم ئەنیمەیشنە. ئەم ئەنیمەیشنە لەلایەن ڕەخنەگران و ھەوادارانەوە پێشوازی لێکرا و سەرسام بوون، ڕەخنەگرانیش لە بوارە جیاوازەکاندا ستایشی ئەم ئەنیمەیشنەیان کرد وەک باری دەروونی ئەنیمەیشنەکە، شێوازی وێناکردنی کەسایەتییەکە، نواندنی دەنگی پرۆفیشناڵ، ھێڵی چیرۆکی ناستێریۆتایپ و پێشبینی نەکراو، تراکی دەنگی ناوازە، ئەوان ستایشی نوکتە و شتی تریان کرد و بە باشترین ئەنیمەیشنی سووپەرھیرۆیان ناو برد، و بەباشترین کاری سپایدەرمان کە تا ئێستا دروست کراوە.

## زنجیرە
بڕیارە بۆ ئەم ئەنیمەیشنە بەدواداچوونێکی دوو بەش بە ناوی «پیاوی جاڵجاڵۆکە: بچێتە ناو جیھانی جاڵجاڵۆکەوە» بڵاوبکرێتەوە. بەشی یەکەمی لە ٢ی حوزەیرانی ٢٠٢٣ بڵاودەکرێتەوە، ھەروەھا بەشی دووەمی ھێشتا بەرھەم نەھاتووە و بە قۆناغەکانی پێش بەرھەمھێناندا تێدەپەڕێت و بڕیارە لە ٢٩ی ئازاری ٢٠٢٤ بڵاوبکرێتەوە. ھەروەھا چەندین فیلمی وەرچەرخان (ژێر وەشانی لاوەکی)ی ئەم زنجیرەیە بەرھەم دەھێنرێت، یەکێکیان لەسەر بنەمای کەسایەتی ژنە جاڵجاڵۆکە (گوین ستەیسی)ە کە دەنگی ھایلی شتاینفیڵد دەدات لەژێر ناونیشانی (گوەینی جاڵجاڵۆکە).

## چیرۆک
مایڵز مۆرالێس، ھەرزەکارێکە کە ھەواداری فیلمی سپایدەرمانە، بەپێی چاوەڕوانییەکانی دایک و باوکی، ڕیۆ مۆرالێس و جێفرسۆن دەیڤس، ناچارە بچێتە قوتابخانەیەکی گشتی بەڵام بەشەناوخۆیی نموونەیی. باوکی ناوی جێفرسۆن ئەفسەرێکی پۆلیسە و سپایدەرمان وەک ھەڕەشەیەک دەناسێنێت. دوای ئەوەی مایڵز خەریکی خۆشەویستی دەبێت لەگەڵ ھاوپۆلێکی بەناوی گۆواندا، مامی بە ناوی ئارۆن دەیڤس ئامۆژگاری دەکات کە بەدوای گۆواندادا بگەڕێت، و بەو پێیەی مایڵز بە تایبەتی حەزی لە نیگارکێشانی دیوارە، مامی شوێنێکی جێھێڵراوی پیشان دەدات کە دەتوانێت لەسەر دیوارەکە وێنە بکێشێت، بەڵام مایڵز لەکاتی نیگارکێشاندا، لەلایەن جاڵجاڵۆکەیەکی تیشکدەرەوە پێوەی دەدرێت و دوای ماوەیەک، ھێزەکانی جاڵجاڵۆکە تێیدا دەردەکەون.

## سەرچاوەکان

پۆل:فیلمەکانی ٢٠١٨
پۆل:فیلمە ئەنیمەیشنە ئەمریکییەکانی ٢٠١٠
پۆل:فیلمە کۆمیدیی ئەکشنی ئەمریکی
پۆل:فیلمە کۆمیدییە گەنجانەکانی ئەمریکا
پۆل:براوەکانی خەڵاتی ئانی
پۆل:باشترین ئەنیمێیە تایبەتمەندەکان لە براوەی خەڵاتی ئەکادیمی
پۆل:باشترین ئەنییمێیە تایبەتمەندەکان لە براوەی خەڵاتی ئانی
پۆل:فیلمەکانی کۆلومبیا پیکچەرز
پۆل:فیلمەکانی ئایماکس
پۆل:فیلمە ئەنیمەیشنەکانی سۆنی پیکچەرز
پۆل:فیلمەکانی پیاوی-جاڵجاڵۆکە
پۆل:فیلمەکان بە زمانی ئینگلیزی لە دەیەی ٢٠١٠

پۆل:فیلمەکان دەربارەی گەردوونە هاوتەریبەکان
پۆل:فیلمە بەرهەمهێنراوەکانی ئاڤی ئاراد
پۆل:ئەو فیلمانەی لە مانهاتان دانراون
پۆل:فیلمە ئەنیمەیشنییە سێ ڕەھەندییەکان
پۆل:فیلمە درێژە ئەنیمەیشنییە ئەمریکییەکان
پۆل:ئەنیمەیشنییە ڕۆژاواییەکان کە کاریگەری ئەنیمێیان لەسەرە
پۆل:فیلمەکان دەربارەی ھاوڕێیەتی باوک و کوڕ
پۆل:فیلمەکان دەربارەی گەردوونە ھاوتەریبەکان
پۆل:فیلمەکان دەربارەی تەمەنی پێگەیشتن
پۆل:فیلمە بەرھەمھێنراوەکانی ئاڤی ئاراد
پۆل:فیلمەکان کە لەلایەن دانیال پێمبەرتۆنەوە تۆمارکراون
پۆل:فیلمەکانی فۆڕ دی ئێکس
پۆل:فیلمە ئەنیمەیشنە ڕۆژاوایییەکان کە کاریگەریی ئەنیمێیان لەسەرە
پۆل:فیلمە سێ ڕەھەندییە ئەمریکییەکان